Document ID: /roh_data/filtered/fineweb-2-filterrobots_roh.jsonl.gz/3501

La chastlauna es la prüma novella da l’autura Selina Chönz; la Chasa Paterna tilla ha edida dal 1940. La novella istorica es situada in Engiadin’Ota i’l temp dal cumanzamaint da la Refuorma. La protagonista Giorgia a Castelmur, per la quala l’autura ha tschernü il nom da schlatta in allusiun a la nöblia da la Bergiaglia decida da renunzchar a la vita nöbla, müda a la nouva cretta e tschercha la vicinanza dals refuormatuors.
L’autura ans dà il purtret dad üna giuvna duonna emancipada chi fa la schelta dad üna vita individuala tenor sias persvasiuns. Ils trats da quista figüra principala da la novella da Selina Chönz tradischan eir trats dad ün alter ego da l’autura.
La chastlauna es ün text rumantsch chi vala la paina da scuvrir danouv e chi tocca illas curunas da cudeschs rumantschs!
Reediziun chürada da
Mevina Puorger e Jachen Andry
Cun üna postfacziun da l'editura
editionmevinapuorger, turich 2017
978-3-9524584-2-6
Vendita e spediziun
Lia Rumantscha,
e librarias chi furnischan
cudeschs rumantschs
128 paginas, lià
29 francs